Document ID: /roh_data/filtered/fineweb-2-filterrobots_roh.jsonl.gz/21998

L’interpresa prevesa da sanar oravant tut la part electromecanica. Ils generaturs e las turbinas duessan vegnir sanadas, vinavant èsi era previs da demontar la roda da la turbina cumplettamain. Ma era ils transfurmaturs da la forza d’auta tensiun che produceschan forza per la rait europeica – vegnan demontads e remplazzads cun transfurmaturs moderns.
Cun la sanaziun prevesan las Ouvras Electricas d’Engiadina SA in augment da producziun da radund dus pertschient – ubain forza per radund 3'000 ulteriuras chasadas.
L’ovra electrica Pradella en vischinanza da la vischnanca da Scuol è vegnida fabritgada dal 1970. Ella producescha oz ina milliarda uras kilowatt forza regenerabla per radund 200’000 chasadas.